Hamáika

Hamáika (Ingleñe'ẽme: Jamaica) ha'e peteĩ umi 13 tetã hekosãsóvagui oĩva Karíve-pe, ypa'ũnguéra Karíve pegua atýpe, ha peteĩ umi 35 tetã hekosãsóvagui Amérika pegua. Itavusu ha itáva orekovéva tekovekuéra ipype ha'e Kingston.

Ipukukue kuarahyreike guive kuarahyresẽ meve ohupyty amo 240 km ha yvate peve guive ñemby meve ohupyty amo 80 km, ojejuhu para Karíve-pe, amo 630 km Mbyteamérika pegua, ijerére ojejuhu yguasu rupi amo 150 km yvate gotyo ypa'ũ Kuva retãgui ha 180 km kuarahyresẽ ngotyo ojejuhu upe ypa'ũ La Española, oĩhápe tetã Haiti ha Tetã Ndominikagua.

Ary 1494 guive ary 1655 peve Hamáika oiko España ipoguýpe, oñembohérava Santiago, ha upéi umi Ingyaterra retãygua ondyry Santiago kolóniape ha oñembojára ko ypa'ũ. Oiko aja Tavetã Joaju ipoguýpe oñembohéra Jamaica ko ypa'ũ. Hamáika ohupyty isãso ára 6 jasypoapy ary 1962-pe.

Orekógui ipype amo 2.970.000 tekovekuéra, ha'e tetã orekovéva tapichakuéra oñe'ẽva ingleñe'ẽ Karíve-pe, ha mbohapyha opa Amérika-pe, Tetãvore Joapykuéra ha Kanatã rire. Hamáika oĩ hína Tetãnguéra Ñembojoaju atýpe; porokuái peteĩme léi guasúre ha Amandaje Guasu rupi.

 Mandu'apy 

 Joaju 

 Hamáika marandukuéra
 Hamáika renda porãnguéra jeho hag̃ua